open-index/open-wikipedia-markdown huggingface dataset:
Drosophila

**Drosophila** on mahlakärpäsiin kuuluva suku, johon lasketaan kuuluvaksi noin 1&nbsp;500 – 2&nbsp;000 lajia, joista pelkästään Havaijin saaristossa elää 800. Sukuun kuuluu myös perinnöllisyystieteessä paljon tutkittu banaanikärpänen. Suvun lajeista 14 ei ole luokiteltu mihinkään suvun kuuteen sektioon. Suvulle ei ole toistaiseksi annettu virallista suomenkielistä nimeä.

*Drosophila* on suora latinankielinen lainaus kreikan kielen sanoista *δρόσος*, *drósos* (suom. aamukaste) ja *φίλος*, *fílos* (suom. rakastaminen) eli suora käännös on "aamukasteen rakastaja".

*Drosophila*-suvun lajit ovat saalista monille saalistajille, kuten petokärpäsille ja *[[Vespula]]*-suvun ampiaisille. Havaijilla juuri kyseisen ampiaissuvun lajien leviäminen on aiheuttanut *Drosophila*-suvun lajien määrän vähenemisen.

## Lähteet
Luettelo televisiosarjan Dark Angel jaksoista

Tämä artikkeli sisältää **luettelon [[Dark Angel]] -televisiosarjan jaksoista**.

__TOC__
## Ensimmäinen tuotantokausi (2000–2001)

## Toinen tuotantokausi (2001–2002)
Sami Saikkonen

**Sami Saikkonen** (s. 4. marraskuuta 1966 Pori) on suomalainen tanssija-koreografi, jonka työskentely kattaa niin tanssin kuin teatterinkin. Jäätyään eläkkeelle tanssijana hän toimii lennonopettajana ja taitolentäjänä. Sittemmin Saikkonen on tehnyt paluun teatterin lavalle ja jatkaa työtään myös näyttelijänä ja ohjaajana.

Syyskuussa 2021 Saikkonen joutui vakavaan lento-onnettomuuteen, jossa kone putosi ja koneen lentäjä kuoli.

## Ura

Sami Saikkonen tanssi Suomen Kansallisbaletissa 1992–2010. Sitä ennen hän kuului viiden vuoden ajan Helsingin kaupunginteatterin tanssiryhmään. Kansallisbaletissa hän tanssi pää- ja solistitehtävissä lukuisissa klassisissa baleteissa ja nykytanssiteoksissa ja työskenteli maailman johtavien koreografien, kuten Carolyn Carlsonin, John Neumeierin, Ohad Naharinin, Jiří Kyliánin ja Mats Ekin kanssa. Tanssijana Saikkonen on esiintynyt HDC:n ja Kansallisbaletin kiertueilla Euroopassa, Yhdysvalloissa ja Kiinassa.

Ensimmäisen koreografiansa Saikkonen teki Kansallisbaletin koreografiworkshopiin vuonna 1995. Vuonna 2003 Saikkosen ensimmäisessä omassa illassa Kansallisoopperan Alminsalissa esitettiin teokset *Image* ja *Kohtaus miehelle ja naiselle*. Vuonna 2005 Saikkonen teki Kansallisoopperan lasten ja nuorten toiminnan osasto Oop!:lle tanssiteoksen *Pienten joutsenten lampi*, ja samana vuonna hän sai teoksesta Uudenmaan taidetoimikunnan taidepalkinnon. Vuonna 2006 Saikkonen valitsi kahdeksan ei koskaan tanssinutta keski-ikäistä miestä tanssimaan ensimmäisen koreografiansa uudelleen. Yle TV1 taltioi siitä dokumentin *Saikkosen kahdeksan*. Dokumentti palkittiin Koura-kunniamaininnalla. Vuonna 2007 Saikkonen teki koreografian Johanna Kurkelalle kappaleeseen ”Olet uneni kaunein” Eurovision laulukilpailujen Suomen-karsintoihin, ja vuonna 2008 hän ohjasi ja käsikirjoitti Kurkelalle musiikkivideon ”Ehkä ensi elämässä”.

Saikkosen näytteli Lahden kaupunginteatterissa 1997–1998 ja Koko-teatterissa 2001–2003 sekä musikaalin että vakavamman draaman pääosia. 2000-luvun taitteessa Saikkonen näytteli televisiosarjoissa *[[Ihmeidentekijät]]*, *[[Parhaat vuodet]]* ja *[[Salatut elämät]]*. Vuosina 2007, 2009 ja 2011 hän toimi *[[Talent Suomi]]* -kykyjenetsintäkilpailun yhtenä tuomarina.

Saikkonen on myös ohjannut nuoria teatterin- ja tanssinharrastajia, ja hän toimi Loiste-tapahtuman taiteellisena johtajana vuonna 2004. Teatteriohjaajana Saikkonen debytoi ohjaamalla *Ihan pihalla* -monologinäytelmän Jaakko Saariluomalle Aleksanterin teatteriin 2008. Vuonna 2010 oli vuorossa Aleksanterin teatterin 135-vuotisjuhlakonsertti Faustinen ilta ja Hämeenlinnan kaupungin ulkoilmakonsertti Sibeliusfantasia kirkkopuistossa.

Joulukuussa 2010 Saikkonen aloitti yhdessä nuorten taiteilijoiden kanssa perustamansa Pienen Suomalaisen Balettiseurueen taiteellisena johtajana. Keväällä 2013 Saikkonen toimi tuomarina Yle TV2:n *[[Pakko tanssia]]* -ohjelmassa.

Saikkonen ohjasi ja myös näytteli *Rocky Horror Show* -musikaalissa, joka sai ensi-iltansa marraskuussa 2016 Helsingissä.

## Yksityiselämä
Saikkosella on yksi aikuinen poika. Hän on naimisissa näyttelijä Sonja Sorvolan kanssa.

## Filmografia

## Lähteet
Koskisammakko

**Koskisammakko** (*Leiopelma hochstetteri*) on yksi Uuden-Seelannin neljästä primitiivisestä sammakkoeläimestä.

Koskisammakoita elää ainoastaan Pohjoissaaren pohjoisosissa Great Barrier Island mukaan lukien. Se on suurin alkuperäisistä maan sammakoista mutta kasvaa silti vain 48 millimetrin pituiseksi.

Sammakolla on osittain räpylämäiset jalat ja esihistoriallinen häntälihas, vaikkei sillä häntää olekaan. Sammakot eivät elä nuijapää-vaihetta vaan kehittyvät munassa olevan hyytelömäisen massan sisällä joten ne eivät tarvitse kehittyäkseen vettä, jossa uida. Sen sijaan aikuiset sammakot tarvitsevat ehdottomasti kostean elinympäristön sillä ne kuolevat nopeasti kuivissa olosuhteissa.

Koskisammakot ovat tummanruskeita ja niillä on enemmän syyliä kuin muilla Uuden-Seelannin sammakoilla. Niitä on vaikea löytää ja tutkia, sillä niiden suojaväri on hyvä, ne ovat yöeläimiä ja lisäksi ne eivät kurnuta.

## Lähteet
Christine Sixteen

**Christine Sixteen** on hard rock -yhtye Kissin kappale ja single vuonna 1977 julkaistulta *[[Love Gun]]* -albumilta. Single julkaistiin samana vuonna kuin albumi ja sen korkein sijoitus oli *[[Billboard Hot 100]]* -listalla Yhdysvalloissa 25. ja Kanadassa 22. Kappaleen on kirjoittanut ja laulanut Gene Simmons. Pianoa kappaleessa soittaa tuottaja Eddie Kramer.

Gene Simmons sävelsi kappaleen kosketinsoittimilla. Yhtyeen soolokitaristi Ace Frehley vihasi kappaletta ja piti sitä liian pop-tyylisenä. Paul Stanleyn mukaan Christine Sixteen -nimi oli hänen keksintönsä, mutta Simmons varasti idean ja kirjoitti siitä kappaleen. Stanley oli aikoinaan tehnyt saman tempun Simmonsille ”Black Diamond” -kappaleen kohdalla.

Singlen B-raitana oli Ace Frehleyn ensimmäinen laulama kappale; ”Shock Me”.

## Kappaleet
#
# 

## Lähteet
Mark Billingham

**Mark Billingham** on englantilainen rikoskirjailija. Häneltä on suomennettu vain romaani *Vailla elämää* (*Lifeless*), joka oli Billinghamin viides Tom Thorne -dekkari. Suomennos ilmestyi Loki-kirjojen kustantamana vuonna 2006.

## Teokset
* 2001: *Sleepyhead*
* 2002: *Scaredy Cat*
* 2003: *Lazybones*
* 2004: *The Burning Girl*
* 2005: *Lifeless*
* 2006: *Buried*
* 2007: *Death Message*
* 2008: *In the Dark*
* 2009: *Bloodline*
* 2010: *From the Dead*
* 2011: *Good as Dead*
* 2013: *The Dying Hours*

## Aiheesta muualla
* Mark Billinghamin kotisivut
Williams FW14

**Williams FW14** oli Formula 1 -auto, jota käytti Williams -talli kaudella . Auton suunnittelivat Patrick Head ja Adrian Newey. Kilpakuljettajina olivat britti Nigel Mansell ja italialainen Riccardo Patrese.

Auto oli selvästi muiden tallien autoja kehittyneempi. Siinä oli mm. puoliautomaattinen vaihdelaatikko, aktiivinen jousitus, luistonesto, lukkiutumattomat jarrut ja sen ajan kehittynein aerodynamiikka.

## Williams FW14
FW14 debytoi Yhdysvaltain GP:ssa 1991. Auto oli tekniikaltaan muita edellä, mutta uudesta tekniikasta ei ollut vielä kokemusta ja luotettavuus oli kateissa alkukaudesta. Mansell ja Patrese saavuttivat seitsemän voittoa, mutta McLaren voitti sekä kuljettajien että valmistajien mestaruuden luotettavamman tekniikan ansiosta.

## Williams FW14B
Kaudelle  Williams toi luotettavamman ja vieläkin kehittyneemmän auton (auto sisälsi uutuutena aktiivijousituksen). FW14B hallitsi sarjaa ylivoimaisesti, minkä ansiosta Mansell voitti yhdeksän kilpailua ja Patrese yhden. 

Kauden päätteeksi Mansell siirtyi CART -sarjaan ja Patrese siirtyi Benettonille.

## Teknisiä tietoja
*moottori: Renault 3500cc vapaasti hengittävä V10 
*vaihdelaatikko: Williams 6-vaihteinen, puoliautomaattinen
*polttoaine: Elf
*renkaat:  Goodyear

## Saavutukset
*valmistajien maailmanmestaruudet: 1 ()
*kuljettajien maailmanmestaruudet: 1 (Nigel Mansell)
*kilpailut: 32
*voitot: 17
*paalupaikat: 22
*pisteet: 289

## Tulokset
**Lihavoitu** tarkoittaa paalupaikkaa ja *kursivoitu* kilpailun nopeinta kierrosta.

## Lähteet
Likaisia enkeleitä, valkoisia sotilaita

**Likaisia enkeleitä, valkoisia sotilaita** on punkrock-yhtye Loose Prickin kokoelma-CD, joka julkaistiin vuonna 2002. Sen kokosivat Loose Prick ja Epe Helenius. Kokoelman alaotsikkona on "**Loose Prickin parhaat levytykset 1979-1982**".

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Aiheesta muualla
* Likaisia enkeleitä, valkoisia sotilaita discogs.com -sivustolla
Voltaj

**Voltaj** on romanialainen vuonna 1982 perustettu yhtye, joka soittaa pääasiassa popahtavaa rockia. Yhtyeen nimi Voltaj tarkoittaa jännitettä.

Yhtye julkaisi ensimmäisen levynsä *Pericol de moarten* vuonna 1996 vasta 14 vuotta sen perustamisen jälkeen. Levylle oli koottu sen ajan yhtyeen suosituimpia hittejä. Heidän seuraava julkaisunsa oli *Asta-i viaţa*-single. Se julkaistiin helmikuussa 1999 ja pian sen jälkeen media julkisti kappaleen yhdeksi Romanian suurimmaksi hitiksi sinä vuonna. Samoihin aikoihin yhtye alkoi valmistella seuraavaa levyään, joka lopulta julkaistiin heinäkuussa samana vuonna. Levyn nimi oli *Risk Maxim 2* ja se sisälsi niin Asta-i viatan kuin 11 muutakin kappaletta, joista suosituimpia olivat bändin alkuajoilta peräisin oleva *Arma ta `99*, *Ora de germană* sekä *Lumina*, joka oli myös uudelleentehty versio yhtyeen alkuajoilta olevasta Luminasta. Vuonna 2000 julkaistiin heidän kolmas albuminsa Bungee. Levyltä hitiksi asti nousi kappale *Albinuţă*, joka ylsi Romanian viiden parhaimman joukkoon. Muita suosittuja kappaleita levyltä olivat *Zodiac C* ja *Un pas în faţă*. Loppuvuodesta he myös julkaisivat uuden singlensä *Iarnan.* Se oli hyvin tarttuva kappale, ja vuoden 2001 puolella kappaleelle tehtyä musiikkivideota soitettiin lähes jokaisella Romanian musiikkikanavalla. Yhtye vaihtoi levy-yhtiötään kesäkuussa 2001, ja sen alla he myös julkaisivat seuraavan kappaleensa 3D:n.

Huhtikuussa 2002 julkaistiin yhtyeen seuraava tuplasingle *...TU*, jonka oli tarkoitus olla omistettu jokaiselle yhtyeen fanille ja satunnaiselle kuuntelijalle. Sitä seuraava levy julkistettiin jo saman vuoden elokuussa, ja se kantoi nimeä *424*. Se sisälsi raidan nimeltä *Scrisoare*, joka nousi sen levyn suosituimmaksi kappaleeksi. Joulukuussa 2003 yhtye julkaisi ensimmäisen Best of -levynsä sekä tuplasinglen kappaleesta *Noapte bună!*. Single sisälsi niin alkuperäisen version kappaleesta kuin uudelleenmiksattuja ja yhden karaokeversion. Yhtyeen tuorein albumi on vuodelta 2004, *Povestea oricui.* Levyn kappaleista *Eu cu mine*, *Şi ce?,* *Povestea oricui* ja *Patapetine* tehtiin musiikkivideot. Toinen kokoelmalevy julkaistiin vuonna 2005, ja se sisälsi kappaleiden parhaimmistoa yhtyeen alkuajoilta tähän päivään asti.

Voltaj on myös julkaissut yhden kuvakirjan ja DVD:n.

Vuonna 2015 yhtye edusti Romaniaa Eurovision laulukilpailussa kappaleella *De la capăt*.

## Jäsenet

* **Călin Goia**, solisti
* **Oliver Sterian**, rummut
* **Gabi Constantin**, kitara
* **Bobby Stoica**, kosketinsoittimet
* **Valeriu Ionescu**, basso

## Lähteet
Elisabeth Grümmer

**Elisabeth Grümmer** (31. maaliskuuta 1911 – 6. marraskuuta 1986) oli saksalainen sopraano. Hän syntyi Elsass-Lothringenin alueella. 

Grümmer asui vuodesta 1918 Meiningenissa, jossa hän opiskeli teatterialaa. Mentyään naimisiin teatterin orkesterinjohtaja Detlev Grümmerin kanssa ja saatuaan lapsen hän muutti perheineen Aacheniin. Siellä Grümmer tapasi Herbert von Karajanin, jonka kannustuksesta hänen ammattiuransa musiikin alalla sai alkunsa.

Miehensä kuoltua toisen maailmansodan pommituksessa Grümmer muutti Berliiniin. Hän ehti esiintyä uransa aikana suurimmissa Euroopan ja Yhdysvaltain oopperataloissa. Hän lauloi etupäässä saksan kielellä ja levytti oopperamusiikin ohella mm. J. S. Bachia sekä useiden säveltäjien liedejä. Grümmer kuoli Warendorfissa, Westfalenissa 75-vuotiaana.
FV107 Scimitar

**FV107 Scimitar** on brittiläinen tiedustelupanssarivaunu. Se on yksi versio vuonna 1972 käyttöön otetusta CVR(T)-vaunuperheestä. Sen nimi tarkoittaa englannin kielen sapelia. Sen pääase on 30 mm konetykki. Vaunu on alumiinirunkoinen ja sitä on valmistanut Alvis-yhtiö (nykyään sulautettu aseyhtiö BAE Systemsiin).

Alkuaan vaunussa oli 4,2-litrainen, kuusisylinterinen 142 kW:n Jaguar J60 -bensiinimoottori, sama jota käytettiin useissa Jaguar -henkilöautojen malleissa. Nykyään se on korvattu Cumminsin valmistamalla 5,9-litraisella BTA-dieselmoottorilla, tämä myös 142 kW:n tehoisena. Tämä muutos toteutettiin brittiarmeijan vaunuihin niiden käyttöiän pidentämiseksi tähdätyn ohjelman mukaisesti. Vaunun sisarversion FV101 Scorpionin ohella sitä käytettiin ensi kerran taisteluissa Falklandin sodassa.

## Käyttö
Vaunua käytetään pääasiassa tiedustelutehtäviin, RAF:n käytössä vaunulla paikannetaan pudotettuja räjähtämättä jääneitä lentopommeja ja löydetyt pommit tuhotaan ampumalla niitä vaunun konetykillä. Vaunussa on kolmen hengen miehistö.

## Tiedot
### Aseistus ja suoja
***pääase**: 30&nbsp;mm L21 RARDEN -tykki, 90 ls/min, 160 kranaattia
***apuase**: putken suuntainen 7,62&nbsp;mm L37A1 MG -konekivääri, 3&nbsp;000 patruunaa
***panssarointi**: 12,7&nbsp;mm (1/2 tuumaa)
***muuta** 2 × 4 savuheitettä
### Mitat
***pituus**: 4,9&nbsp;m
***leveys**: 2,2&nbsp;m
***korkeus**: 2,1&nbsp;m
***paino**: 7,8 tonnia
***nopeus**: 80&nbsp;km/h

## Lähteet
*Trewhitt, Philip: *Panssarivaunut ja panssaroidut ajoneuvot*. Karisto Oy, Hämeenlinna, 2009, suom. Petri Kortesuo. .

### Viitteet
Stephensaartensammakko

**Stephensaartensammakko** eli **ruskoalkusammakko** (*Leiopelma hamiltoni*) on yksi Uuden-Seelannin neljästä alkeellisesta sammakkoeläimestä.

Stephensaartensammakko elää vain kahdella pienellä alueella Stephen-saarella Marlborough Soundsilla Uuden-Seelannin eteläsaaren pohjoisosissa.

Sammakolla on esihistoriallinen häntälihas, vaikkei sillä häntää olekaan. Sen silmät ovat pyöreät eikä sillä ole ulkoista tärykalvoa. Sammakot eivät elä nuijapäävaihetta, vaan kehittyvät munassa olevan hyytelömäisen massan sisällä, joten ne eivät tarvitse kehittyäkseen vettä, jossa uida. Sen sijaan aikuiset sammakot tarvitsevat ehdottomasti kostean elinympäristön, sillä ne kuolevat nopeasti kuivissa olosuhteissa.

Stephensaartensammakkoja on vaikea löytää harvinaisuutensa vuoksi sekä siksi, että niiden suojaväri on hyvä, ne ovat yöeläimiä ja lisäksi ne eivät kurnuta. Sammakot ovat tavallisimmin tummanruskeita ja niissä on vihreitä ja vaaleanruskeita laikkuja.

## Suojelu
Sammakkoja eli vuoteen 1992 asti vain hyvin pienellä alueella. Tämä alue altistui pahoin säätilojen vaihtelulle, sillä alueelta hävisi osittain suojaava kasvipeite. Sammakkojen suojeluksi lähimaastoon tehtiin erillinen elinalue, joka suojattiin petoeläimiä estävin aidoin (erityisesti tuatarat olivat sammakoille vakava uhka).
Toukokuussa 1992 tälle alueelle siirrettiin 12 aikuista sammakkoa ja alue "täytettiin" sammakoille sopivalla riistalla...

## Lähteet
Torrensjärvi

**Torrensjärvi** () on  järvi, joka sijaitsee Etelä-Australian osavaltiossa Australiassa 345 kilometriä pohjoiseen Adelaiden kaupungista. Järven pituus on 120 kilometriä, leveys 65 kilometriä ja pinta-ala noin 5&nbsp;700 neliökilometriä. Se on maailman 26. suurin järvi ja Australian toiseksi suurin järvi. Torrensjärven löysi Edward John Eyre vuonna 1839, joka nimesi sen eversti Robert Torrensin mukaan. Järveä ympäröi Torrensjärven kansallispuisto.

## Lähteet
Madior N’Diaye

**Elhadjy Madior N’Diaye** (s. 20. toukokuuta 1983) on senegalilainen jalkapalloilija. Portugalilaista Vitória Setúbalia edustavan N’Diayen pelipaikka on puolustaja.

Kotimaassaan Senegalissa N’Diaye on edustanut AS Douanesia. Nykyisessä seurassaan Vitóriassa hän käyttää Madior-nimeään sukunimen sijaan, sillä joukkuetta edustaa myös hänen maanmiehensä Mamadou N’Diaye.
Douglass Houghton

**Douglass Houghton** (21. syyskuuta 1809 &ndash; 13. lokakuuta 1845) oli yhdysvaltalainen geologi ja fyysikko. Pääsääntöisesti hänet tunnetaan Michiganin osavaltion Keweenawin niemimaan tutkimuksesta.

Houghton oli Michiganin ensimmäinen osavaltiongeologi.

Douglass Houghton syntyi kaupungissa nimeltä Troy New Yorkin osavaltiossa. Hänen isänsä oli Jacob Houghton, joka oli asianajaja ja myöhemmin kuntatuomari. Douglasin äidin nimi oli Mary Lydia Douglass. Hän varttui Fredoniassa, New Yorkissa. Douglass Houghton oli pienikokoinen ja luonteeltaan ponteva ja heikkohermoinen, taipuvainen käytännöllisyyteen ja tieteeseen.

Houghton valmistui Rensselaer Polytechnicista vuonna 1829, ja hänestä tuli sinne kemian apulaisprofessori. Seuraavana vuonna hänet kutsuttiin Detroitiin, ja Houghton asui Michiganissa lopun ikäänsä.

## Lähteet

## Aiheesta muualla
* Douglass Houghton: Michigan's First Pioneer Renaissance Man Michigan Technological University
Donald Regan

**Donald Thomas Regan** (21. joulukuuta 1918 – 10. kesäkuuta 2003) oli Yhdysvaltain presidentti Ronald Reaganin valtiovarainministeri 1981–1985 ja Valkoisen talon kansliapäällikkö 1985–1987. Regan kannatti Reaganin "Reaganomicsia", joka tarkoitti talouden elvyttämistä veronkevennyksillä. Hän vaihtoi asemaa James Bakerin kanssa 1985. Regan joutui eromaan 1987 oltuaan mukana Iran-Contra-skandaalissa ja riideltyään Nancy Reaganin kanssa.

Regan sai tutkinnon englannista Harvardissa ja meni edelleen opiskelemaan lakia, mikä jäi kesken hänen liittyessään toiseen maailmansotaan merijalkaväessä. Tyynellämerellä hän yleni everstiluutnantiksi. Sodan jälkeen hän meni Merrill Lynchin palvelukseen 1946 ja kohosi sen toimitusjohtajaksi 1971, samana vuonna kun yhtiö meni pörssiin. Hän oli myös Securities Investor Protection Corporationin johdossa ja New Yorkin pörssin johtokunnan varapuhemies.

Regan paljasti muistelmissaan, että Nancy Reagan uskoi astrologiaan ja kysyi näiltä neuvoja, joiden mukaan presidentti valitsi esimerkiksi matkustuspäivänsä. 

## Lähteet

## Aiheesta muualla
Anja Silja

**Anja Silja** (s. 17. huhtikuuta 1940 Berliini) on saksalainen sopraanolaulaja. Hänen repertoaariinsa on kuulunut mm. Richard Wagnerin, Ludwig van Beethovenin, Sergei Prokofjevin, Richard Straussin, Alban Bergin, Hans Werner Henzen sekä Leoš Janáčekin tuotantoa. 

Silja aloitti oopperan laulamisen hyvin nuorena ja esitti jo vuonna 1956 Rosinan roolin Gioacchino Rossinin teoksessa *[[Sevillan parturi]]*. Hän esitti muutaman vuoden kuluttua Yön kuningattaren osan Wolfgang Amadeus Mozartin *[[Taikahuilu]]ssa* Wienin valtionoopperassa ja Aix-en-Provencen juhlilla. 

Silja esiintyi vuonna 1960 Bayreuthin juhlilla. Hän rakastui pian oopperaohjaaja Wieland Wagneriin (Richard Wagnerin jälkeläinen), jonka kanssa hän solmi avioliiton. Wagner menehtyi keuhkosyöpään vuonna 1966. Silja aloitti uuden suhteen kapellimestari André Cluytensin kanssa, mutta myös hän kuoli 1967. Myöhemmin hän oli naimisissa kapellimestari Christoph von Dohnányin kanssa ja sai kolme lasta. Suhde päättyi avioeroon.
Lejla Agolli

**Lejla Agolli** (s. 4. lokakuuta 1950 Korçë) on albanialainen säveltäjä. Hän opiskeli säveltämistä ja orkestraatiota Tiranassa Tish Daijan johdolla. 

Agollin tuotantoon kuuluu kaksi kantaattia, kolmiosainen sinfonia, kaksi pianokonserttoa, kaksi viulukonserttoa sekä kamarimusiikkia. 

## Lähteet
* Julie Anne Sadie, Rhian Samuel: *The New Grove Dictionary of Women Composers*
Rita Gorr

**Marguerite Geirnaert** eli **Rita Gorr** (18. helmikuuta 1926, Zelzate – 22. tammikuuta 2012) on belgialainen mezzosopraano. Hän opiskeli Ghentissä ja Brysselin konservatoriossa. 

Gorr antoi oopperadebyyttinsä Antwerpenin oopperassa. Sen jälkeen hänellä oli kiinnitys Strasbourgin oopperassa vuoteen 1952. Myöhemmin hän tuli tunnetuksi Opéra-Comiquesta ja Grand Opérasta Pariisissa. Bayreuthissa hän esiintyi ensimmäistä kertaa vuonna 1958. 

Gorr jatkoi säännöllistä esiintymistä koko 1990-luvun. Kesällä 2007 hän kuitenkin piti jäähyväisesiintymisensä esittämällä roolin Pjotr Tšaikovskin oopperassa *[[Patarouva]]* Antwerpenissä ja Ghentissä. Gorr tuli tunnetuksi mm. Richard Wagnerin tuotannon esittäjänä ja levyttäjänä.

## Lähteet
Agní Báltsa

**Agní Báltsa** (, kansainvälisesti usein **Agnes Baltsa**, s. 19. marraskuuta 1944, Lefkas) on kreikkalainen mezzosopraano.

Báltsa aloitti lapsena pianonsoiton, mutta omistautui laulamiselle muutettuaan Ateenaan vuonna 1958. Hän valmistui Kreikan kansallisesta konservatoriosta vuonna 1965 ja matkusti sen jälkeen Müncheniin saamaan jatko-opintoja Maria Callasilta.

Báltsan oopperadebyytti tapahtui Frankfurtissa 1968, jolloin hänellä oli rooli Mozartin *[[Figaron häät|Figaron häissä]]*. Vuonna 1970 oli osa Richard Straussin oopperassa *[[Ruusuritari]]* Wienin valtionoopperassa.

Báltsasta tuli pian Salzburg-festivaalien vakituinen vieras ja johtavia nykyajan mezzosopraanolaulajia. Hänet muistetaan kenties parhaiten Bizet'n oopperasta *[[Carmen]]*, jossa hän on usein esittänyt pääosaa yhdessä José Carrerasin kanssa.
Kans’an Popeda

**Kans'an Popeda** on suomalaisen Popeda-yhtyeen kymmenes studioalbumi. Se julkaistiin vuonna 1990. Albumin otsikko on väännös Guns N' Roses -yhtyeen nimestä.

## Kappaleet
Kaikki kappaleet säveltänyt Costello Hautamäki ja sanoittanut Pate Mustajärvi, ellei toisin mainittu.

### A-puoli
# 
# 
#  (san. Mustajärvi & Ahonen)
# 
# 
# 

### B-puoli
# 
# 
# 
# 
# 
# 

## Kokoonpano
* Pate Mustajärvi – laulu
* Costello Hautamäki – kitara, laulu
* Timo Tapaninen – kitara, laulu
* Jyrki Melartin – basso, laulu
* Kari Holm – rummut
* Jukka Järvinen – kosketinsoittimet

### Vierailevat muusikot
* Tapio Virtanen – akustinen kitara (1., 6., 12.)
* Puntti Valtonen – taustalaulu
* Juha Junttu – taustalaulu
* Mika Sundqvist – taustalaulu
* Frogley – taustalaulu
* Jari Yliaho – taustalaulu

### Tuotanto
* Costello Hautamäki – tuottaja
* Mika Sundqvist – tuottaja
* Juho Juntunen – kannet

## Lähteet
Rygar

**Rygar** on japanilaisen Tecmon kehittämä toimintaseikkailupeli. Peli on julkaistu vuonna  Nintendo Entertainment System -alustalle. Peli yhdistää seikkailun ja roolipelin elementtejä.

## Pelaaminen
￼Pelin tarkoituksena on auttaa Rygaria keräämään viiden Indoran jumalan aarteet. Niiden avulla hän pääsee lähemmäs päämääräänsä, joka on Ligarin linnake.  Rygarin tavoitteena on palauttaa rauha Argooliin. 

## Tarina

Tarina sijoittuu Argoolin maahan miljoonia vuosia maapallon syntymisen jälkeen. Rygar kutsutaan pelastamaan Argoolin asukkaat, koska pahuuden kuningas Ligar on hyökännyt sinne ja varastanut "Rauhan Oven" (Door of Peace).

Antiikin soturi Rygar saapuu auttamaan, koska Argoolin asukkaat alkoivat rukoilla armahdusta. Ihmisten rukoukset kulkivat yli vuorien Algosun maahan asti, jolloin Rygar nousi kuolleista tavoitteenaan palauttaa rauha.

## Vastaanotto
Mikrobitin Jukka Tapanimäki antoi pelin NES-versiolle 84 pistettä sadasta kahteen kertaan.

## Lähteet
* RPG Classics 

### Viitteet

## Aiheesta muualla
* 
* Classic Game Review 
* RPG Classics
Brittiläisen Intian valtameren alueen lippu

**Brittiläisen Intian valtameren alueen lippu** on Brittiläisellä Intian valtameren alueella 8. marraskuuta 1990 alkaen käytetty lippu, jolloin Elisabet II hyväksyi lipun käyttöön. Sitä käytetään alueen ainoassa asutuksessa, Diego Garcian atollin brittiläis-yhdysvaltalaisessa sotilastukikohdassa, Yhdysvaltain lipun rinnalla.

Lipun vasemmassa yläkulmassa on Ison-Britannian lippuna käytettävä Union Jack. Union Jack sekä kruunu symboloivat brittiläistä valtiovaltaa, sinivalkoiset aaltoviivat valtamerta ja palmu saaren luonnonkasvillisuutta.

## Lähteet
Galilei 2: Seikkailujen saari

**Galilei 2: Seikkailujen saari** on mediayhtiö Sansibarin kehittämä seikkailupeli, joka julkaistiin vuonna 2000 Windowsille. Peli palkittiin samana vuonna Suomi-palkinnolla.

Pelin päähenkilöinä ovat Galilei-lelukoira, Eveliina-lelunorsu ja Safka-ruokapurkki. Seikkailu alkaa Lelusaaresta, kun Galilei kavereineen huomaa, että Eiku-nalle ei vaan puhu eikä pukahda. He epäilevät Eikun olevan jonkinlaisen lumouksen kourissa ja lähtevät tapaamaan Vuoren juurella asuvaa Tietäjää. Pian käy ilmi, että Velholla on sormensa pelissä.

Pelin tarina perustuu osittain Mikko Kunnaksen luomiin hahmoihin.

## Suomi-palkinnon saanut tekijäryhmä

* Henri Roth – ohjelmointi, suunnittelu, käsikirjoitus ja ohjaus
* Jari Majanen – grafiikka, suunnittelu ja animaatio-ohjaus
* Antti Seppänen – musiikki, ääni ja tuotanto
* Jouni Malinen – animaatio

## Laitevaatimukset

* 166 MHz Pentium
* 32 MB RAM 
* 120 MB kiintolevytilaa (asennusvaihe; ohjelma vie 60 MB)
* 8X CD-ROM-asema
* Windows 95/98/2000 

## Lähteet
Attack of the Killer B’s

__NOTOC__
**Attack of the Killer B’s** on thrash metal -yhtye Anthraxin kokoelmalevy, joka sisältää covereita, B-puolia ja harvinaisuuksia. Albumi julkaistiin kesäkuussa 1991.

## Kappaleet
#
#
#
#
#
#
#
#
#
#
#
#

## Kokoonpano
* Joey Belladonna – laulu
* Dan Spitz – kitara
* Scott Ian – kitara, laulu
* Frank Bello – basso
* Charlie Benante – rummut

## Arvostelut
* Allmusic: 

## Lähteet

## Aiheesta muualla
* 
*
Parta-agama

**Parta-agama** (*Pogona vitticeps*) on agamien heimoon kuuluva australialainen liskolaji. Sen lisäksi *[[Pogona]]*-sukuun kuuluu seitsemän muuta lajia, joista tunnetuimmat ovat idänparta-agama (*Pogona barbata*), *P. brevis*, *P. minima*, kääpiöparta-agama *(Pogona henrylawsoni)* ja *P. minor*. Laji on kotoisin Australiasta.

Parta-agama on suosittu lemmikkilisko. 

## Ulkonäkö ja koko
Parta-agama kasvaa 30–60&nbsp;cm:n pituiseksi ja on hyvin voimakasrakenteinen. Parta-agamasta on jalostettu lukuisia eri värimuotoja. Parta-agaman tunnistaa helposti partaa muistuttavista piikkikärkisistä suomuistaan, joista laji on nimensä saanut. Liskon piikit näyttävät pistäviltä, mutta tuntuvat kosketettaessa pehmeiltä.
Kaksi parta-agamalajia on sileäposkisia.

## Elinympäristö

### Luonnossa
Parta-agama on kotoisin Australian itä- ja keskiosista. Laji elää lähinnä aroilla ja puoliaavikoilla ja syö hyönteisiä ja kasveja. Luonnossa agamat uivat vain pakkotilanteessa.

### Lemmikkinä
Parta-agama on suosittu lemmikkilisko päiväaktiivisuutensa, sosiaalisuutensa, helppohoitoisuutensa ja helpon kesyyntymisensä vuoksi. Parta-agamaa voi kylvettää; kylvettäminen saattaa helpottaa nahanluontia ja ulostamista. Liian usein kylvettäminen puolestaan voi aiheuttaa liskon ihon haitallista kuivumista.

Terraarion pitäisi olla tilavuudeltaan minimissään 150×50×50&nbsp;cm3, ja siellä tulisi olla vähintäänkin kiipeilypuita. Lajille luontaisen kuivan ympäristön vuoksi myös terraarion tulee olla kuiva. Mahdollisia kasveja valittaessa tulee ottaa huomioon, että parta-agamat eivät ole turhan nirsoja ruokansa suhteen, vaan koristekasvi saattaa pian päätyä liskon syömäksi. Poikasille ei saa laittaa terraarioon hiekkaa, koska poikanen voi kokemattomuuttaan syödä senkin. Poikasterraarion pohjaksi sopii sanomalehti, laattapohja tai matto. Myöskään aikuisille hiekka ei ole suositeltavaa, koska syötynä se saattaa aiheuttaa suolitukoksen, joka monesti johtaa liskon kuolemaan.

## Käyttäytyminen ja ravinto
Parta-agama syö pieniä selkärangattomia ja kasveja, mutta kurkku ja sitrushedelmät ovat lajille haitallisia. On myös huomattu, että muun muassa pinaatti hankaloittaa parta-agamalla kalsiumin imeytymistä . Lemmikkiparta-agamalle vihanneksia voi antaa vähän harvemmin kuin hyönteisiä ja hedelmiä kerran viikossa.

Vihollisen kohdatessaan parta-agama saattaa paljastaa suuren kitansa ja pienet, terävät hampaansa sekä pullistaa piikkisuomujen peittämän kurkkupussinsa pelotteeksi saalistajiaan vastaan.

## Lähteet
Margaret Ruthven Lang

**Margaret Ruthven Lang** (27. marraskuuta 1867 – 30. toukokuuta 1972) oli yhdysvaltalainen säveltäjä. Hän aloitti pianonsoiton ja säveltämisen isänsä Benjamin Johnson Langin opastuksella. Myöhemmin hän sai opetusta viulunsoitossa Bostonissa ja viulunsoitossa sekä kontrapunktissa ja fuugassa Münchenissä. 

Langin ensimmäiset julkisesti esitetyt teokset olivat viisi laulua, jotka Myron W. Whitney tulkitsi yleisölle Bostonissa 14. joulukuuta 1887. Laulu ”Ojalá” kuultiin myös Pariisin maailmannäyttelyssä vuonna 1889. Laulusta tuli erityisen suosittu, ja se sai esityksen myös Washington DC:n Lincoln Concert Hallissa 26. maaliskuuta 1890. Sopraano Gerrit Smith piti ensimmäisen tunnetun Langin soolokonsertin New Yorkissa pari vuotta myöhemmin. Muita tunnettuja Langin tulkitsijoita oli muun muassa Ernestine Schumann-Heink.

Vaikka Langin varhainen menestys perustuu ennen kaikkea lauluihin, hän kirjoitti myös orkesterille. Arthur Nikischin johtama Bostonin sinfoniaorkesteri piti hänen *Dramaattisen alkusoittonsa* kantaesityksen 7. huhtikuuta 1893. Muihin tunnettuihin orkesteriteoksiin kuuluu *Witichis*-alkusoitto op. 10. Victor Harris New Yorkin St Celicia Chorusista teetti tilaustyönä Langin sävellyksen *Wind*.

Lang lopetti sävellystyönsä verrattain varhain, vuonna 1919, mutta hänen maineensa säilyi. Bostonin sinfoniaorkesteri piti jopa konsertin hänen 100-vuotispäivänsä kunniaksi. Säveltäjä kuoli kotikaupungissaan Bostonissa 104-vuotiaana. 

## Lähteet
* Sadie, Julie Anne & Samuel, Rhian: *The New Grove Dictionary of Women Composers*.
Raitavälskäri

**Raitavälskäri** (*Acanthurus triostegus*) on välskärikaloihin kuuluva meriakvaariossakin menestyvä kala. Luonnossa raitavälskäri elää indopasifisella merialueella.

## Ulkonäkö ja koko
Raitavälskäri kasvaa noin 25&nbsp;cm pitkäksi. Sillä on soikean litteä vartalo, pohjaväri on hopeanvalkoinen, ja vartalon poikki kulkee kuusi ohutta mustaa juovaa.

## Käyttäytyminen
Luonnossa raitavälskärit elävät suurina, jopa tuhatkin yksilöä käsittävinä parvina. Suurissa parvissa liikkuminen suojaa saalistajilta, koska saalistajan hyökätessä parvi hajoaa ja saalistaja hämääntyy. Tällöin suurimmalla osalla kaloista on mahdollisuus selvitä hyökkäyksestä elävänä. Raitavälskäriä ei kannata pitää samassa akvaariossa muiden välskärilajien kanssa, koska nämä saattavat häiritä raitavälskäriä. Sen sijaan raitavälskäri tulee hyvin toimeen muiden saman lajin edustajien kanssa.

## Vesiolot ja ravinto
Raitavälskäri vaatii paljon tilaa, vähintään 285&nbsp;l:n vetoisen akvaarion. Veden pH:n tulisi olla 8,1–8,4 ja veden lämpötilan 24–26&nbsp;°C. Raitavälskärit syövät levää ja muuta kasviainesta.

## Lähteet
Italian Grand Prix 1992

**Italian Grand Prix 1992** oli Formula 1 -sarjan 529. osakilpailu. Se ajettiin 13. syyskuuta 1992 Autodromo Nazionale Monza -radalla. Kilpailun voitti Ayrton Senna. Benetton -tallin kuljettajat Martin Brundle ja Michael Schumacher miehittivät toisen ja kolmannen sijan. Williams -talli varmisti viidennen valmistajien mestaruuden.

## Aika-ajot

## Kilpailun tulokset

## Muuta

*Thierry Boutsenin 150. kilpailu
*Fondmetal -tallin 150. kilpailu
*Renault -moottoreille 70. paalupaikka ja ensimmäinen valmistajien maailmanmestaruus

### Johtokierrokset

## Kilpailun Jälkeen
### MM-tilanne -kuljettajat

### Valmistajien MM-tilanne

## Lähteet

## Aiheesta muualla
*Kuvia kilpailusta
Sound of White Noise

**Sound of White Noise** on yhtyeen Anthrax kuudes studioalbumi, jonka Elektra Records julkaisi toukokuussa 1993. Se on yhtyeen ensimmäinen albumi uuden laulajan John Bushin kanssa, ja viimeinen albumi kitaristi Dan Spitzin kanssa.

Levyn kappaleessa Black Lodge koskettimia soittaa Angelo Badalamenti ja Kenny Landrum. Albumin tyyli jakoi hieman fanien mielipiteitä levyn grunge-vaikutteiden takia, sillä juuri grunge oli tuolloin saanut jalansijaa musiikin valtavirrassa.

## Kappaleet
#
#
#
#
#
#
#
#
#
#
#

### Vuoden 2001 remasteroitu versio
#
#
#
#

### Japanin bonus CD
#
#
#
#

## Kokoonpano
* John Bush – laulu
* Dan Spitz – kitara
* Scott Ian – rytmikitara, 6-kielinen bassokitara, laulu
* Frank Bello – bassokitara, laulu
* Charlie Benante – rummut

### Vierailevat muusikot
* Angelo Badalamenti &ndash; kosketinsoittimet "Black Lodge" -kappaleessa
* Kenny Landrum &ndash; kosketinsoittimet "Black Lodge" -kappaleessa
* Vincent Bell &ndash; kitara

## Arvostelut
* Allmusic: 
* Rolling Stone: 

## Lähteet

## Aiheesta muualla
* 
*
Sam Steiger

**Sam Steiger** (10. maaliskuuta 1929 New York, New York – 26. syyskuuta 2012 Prescott, Arizona) oli yhdysvaltalainen republikaanisen puolueen poliitikko.

Steiger sai *Silver Starin* sekä *Purple Heartin* ansioistaan Korean sodassa. Hän istui Yhdysvaltain edustajainhuoneessa Arizonasta vuosina 1967–1977.

Steiger ei ollut vuonna 1976 ehdolla enää edustajainhuoneeseen, vaan pyrki epäonnistuneesti Yhdysvaltain senaattiin häviten Dennis DeConcinille.

## Lähteet
Smooth jazz

**Smooth jazz** on musiikintyyli, joka on jazzista ja R&B-tradition tyyleistä vahvasti vaikutteita saanutta melodista instrumentaalimusiikkia. 

Smooth jazz alkoi syntyä 1960-luvulla, kun esimerkiksi jazz-kitaristi Wes Montgomery levytti kevyempää musiikkia jousien säestämänä. Genre vahvistui fuusiojazzin kaupallistuttua 1970-luvun jälkipuoliskolla. Tyylissä on usein jazzille tyypillistä sooloilua, mutta varsinaista jazzia se ei ole. Smooth jazzin esittäjillä on kuitenkin usein jazz-tausta. Etenkin Yhdysvalloissa on smooth jazzia soittavia radiokanavia. Smooth jazzin tunnetuimpia artisteja ovat Bob James, Kenny G ja David Sandborn.

## Aiheesta muualla

*http://allmusic.com/explore/style/smooth-jazz-d4447
Stomp 442

**Stomp 442** on thrash metal -yhtye Anthraxin seitsemäs studioalbumi. Elektra Records julkaisi sen vuonna 1995. Anthrax syytti levy-yhtiötään siitä, ettei se heidän mielestään ollut promotoinut albumia tarpeeksi, ja yhtye lähti pian Elektra Recordsilta. Albumi on Anthraxin ensimmäinen ilman kitaristi Dan Spitziä, jonka tilalle ei heti hankittu vakituista soolokitaristia, vaan levyllä kitarasoolot soittavat suurimmaksi osaksi Paul Crook ja Charlie Benante.

## Kappaleet
Kaikki kappaleet säveltänyt Benante, Bush ja Ian.

#
#
#
#
#
#
#
#
#
#
#

**Vuoden 2001 remasteroitu versio**
#
#
#
#

**Japanin uudelleenjulkaisu**
#
#
#

## Kokoonpano
* John Bush – laulu
* Scott Ian – kitara
* Frank Bello – bassokitara
* Charlie Benante – rummut
* Paul Crook – kitara
* Dimebag Darrell – kitara kappaleissa "Riding Shotgun" ja "King Size"

## Aiheesta muualla
* 
*
Zas

**Zas** on kunta A Coruñan maakunnassa, Espanjassa. Se on myös osa Galiciaa. Zasin asukasluku vuoden 2016 alussa oli 4756. 

## Lähteet

### Viitteet
Cuba libre

**Cuba libre** on kuuluisa kolajuomaa, limettiä ja rommia sisältävä drinkki. Se valmistetaan jäillä täytettyyn highball-lasiin ja koristellaan sitruunalla tai limetillä. Sen nimi on suomennettuna *Vapaa Kuuba*.

Cuba libren alkuperästä ei ole täyttä selvyyttä. Bacardi-yhtiön tukeman tarinan mukaan drinkin keksi yhdysvaltainen sotilas Havannassa Kuubassa vuonna 1898 tai 1900. Tarinan yksityiskohdissa on tiettyjä epäselvyyksiä eikä sitä ole voitu vahvistaa aikalaislähteistä. Historiallisista lähteistä tunnetaan kuitenkin viittaus drinkkiin vuodelta 1898. Tuolloin sitä tarjoiltiin kuubalaiselle lähetystölle Washingtonissa. *Cuba libre* oli Kuuban espanjalaisvaltaa vastustaneiden kuubalaisten iskulause. Lähteessä drinkkiä ei tosin kuvailla yksityiskohtaisesti. Sen sanotaan vain olleen raikasta ja sitä tarjoillun jäähdytetyistä laseista. Koristeluna oli käytetty mintunoksaa, sekä Kuuban ja Yhdysvaltojen lippua.

Lehdistössä alettiin puhua rommikoladrinkistä nimeltä Cuba libre vasta 1920-luvulla. Rommikola itsessään on vanhempi sekoitus. Sitä on kuvailtu muun muassa Venezuelasta jo vuonna 1906. Coca-Cola markkinoi puolestaan vuonna 1902 Keskilännessä "Coca Cola Highballia", jota tosin valmistettiin kolasta, viskitä tai ginistä. Joka tapauksessa Kuubassa Coca-Cola on ollut markkinoilla vuodesta 1900, joten drinkin alkuperä Kuubassa ei ole täysin mahdotonta.

Cuba librestä tuli erityisen suosittua toisen maailmansodan aikaisessa Yhdysvalloissa. Coca-Colan ohella markkinoilla oli tuolloin runsaasti halpaa rommia, siinä missä bourbonia tai ruisviskiä oli hankalampi saada. Lisäksi Cuba libreä markkinoitiin mieleenpainuvalla mainoskappaleella. Sodan jälkeen Yhdysvalloissa yleistyi viskikola, mutta toisaalta drinkki levisi muualle maailmaan yhdessä Coca-Colan kanssa. Kuubassa kehitys oli päinvastaista, Coca-Cola piti korvata paikallisella kolalla Kuuban vallankumouksen takia.

## Resepti
*puolikkaan limetin mehu
*60 ml valkoista rommia
*60-75 ml kylmää kolajuomaa

## Katso myös
*Rommikola

## Lähteet
Alf Landon

**Alfred Mossman ”Alf” Landon** (9. syyskuuta 1887 – 12. lokakuuta 1987) oli yhdysvaltalainen republikaanisen puolueen poliitikko.

Landon syntyi Pennsylvaniassa, kasvoi Ohiossa ja muutti 17-vuotiaana Kansasiin. Hän valmistui Kansasin yliopistosta vuonna 1908. Hänen tyttärensä Nancy Landon Kassebaum on tunnettu poliittinen vaikuttaja ja entinen Yhdysvaltain senaatin jäsen.

Landon toimi Kansasin kuvernöörinä vuosina 1933–1937 ja oli vuonna 1936 ehdolla Yhdysvaltain presidentiksi, mutta hävisi Franklin D. Rooseveltille. Hän palasi öljyteollisuuden alalle ja kuoli Kansasin Topekassa hieman 100-vuotispäivänsä jälkeen.

Landon omisti 1940-luvulla neljä radioasemaa ja hän oli suurelta osin myötävaikuttamassa ensimmäisen Mississippin länsipuolella aloittaneen afroamerikkalaisen radioaseman KPRS:n synnyssä.

## Lähteet
George Alexander Parks

**George Alexander Parks** (29. toukokuuta 1883 – 11. toukokuuta 1984) oli yhdysvaltalainen republikaanisen puolueen poliitikko. Hän toimi Alaskan territorion kuvernöörinä vuosina 1925–1933.
Huilut suorina

__NOTOC__
**Huilut suorina** on Popedan toinen livealbumi ja kaikkiaan yhdeksäs albumi. Se julkaistiin vuonna 1986. Levyn sai ilmaiseksi *[[15 GT Golden Turpo]]* -kokoelman mukana.

Levy on äänitetty Husulan Casinolla 24. lokakuuta 1986. Se julkaistiin myös *Kuulat sekaisin* -videokasettina ja DVD:nä vuonna 2007 Popedan *[[30-vuotinen sota 1977–2007]]* -kokoelman bonuksena.

Levy julkaistiin myöhemmin CD-levynä, jolla on mukana vuoden 1984 studioalbumi *[[Harasoo]]*.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Pate Mustajärvi – laulu
* Costello Hautamäki – kitara
* Timo Tapaninen – kitara
* Jyrki K. Melartin – basso
* Jukka Järvinen – kosketinsoittimet
* Kari Holm – rummut

+

* Raaka-Arska – laulu (kappale 10)

### Muut
* Äänitys: MTV-Mobile / Jorma Hämäläinen ja Mika Sundqvist
* Miksaus: MTV-Studiot / Jorma Hämäläinen, Costello Hautamäki ja Jyrki K. Melartin
* Foto & leiska: Kari
## Lähteet
Nancy Kassebaum Baker

**Nancy Landon Kassebaum Baker** (s. 29. heinäkuuta 1932) on yhdysvaltalainen republikaanisen puolueen poliitikko.  Hänen isänsä oli Kansasin kuvernööri ja Yhdysvaltain presidenttiehdokas Alf Landon. 

Baker syntyi Topekassa ja valmistui Kansasin yliopistosta vuonna 1954. Hän opiskeli myös Michiganin yliopistossa valmistuen 1956. Hän istui vuosina 1978–1997 Yhdysvaltain senaatin jäsenenä Kansasin osavaltiosta, mutta ei istunut kertaakaan Yhdysvaltain edustajainhuoneessa. 

Kassebaum Baker on ollut vuodesta 1996 naimisissa poliitikko Howard Bakerin kanssa. Myös hänen poikansa Bill on poliitikko. 

## Lähteet
Monastir (kuvernementti)

**Monastir** () on yksi Tunisian 24 kuvernementista. Se sijaitsee Pohjois-Tunisiassa Välimeren rannikolla ja sen pääkaupunki on Monastir. Kuvernementissa on 548&nbsp;828 asukasta (vuonna 2014) ja sen pinta-ala on 1&nbsp;019 neliökilometriä.

## Lähteet

## Aiheesta muualla
Kaija Pakarinen

**Kaija Pakarinen** (s. 7. tammikuuta 1954 Rääkkylä) on suomalainen näyttelijä. Hän on näytellyt pitkään Yleisradiossa, mutta myös Suomen Kansallisteatterissa, Helsingin ja Espoon kaupunginteatterissa, Tampereen Komediateatterissa, Mikkelin Teatterissa, Ryhmäteatterissa ja Rakastajat-teatterissa. Hän sai Suomi-palkinnon 2022.

Kaija Pakarinen varttui maanviljelijäperheessä Pohjois-Karjalan Rääkkylässä, jossa hän kiinnostui näyttelijän urasta esiintyessään lapsena isänsä piirtämässä Rasivaaran nuorisoseurantalossa. Hän kävi Suomen Teatterikoulun näyttelijälinjan vuosina 1975–1979. Pakarinen näytteli Televisioteatterissa 1979–1990, toimi sitten Teatterikorkeakoulun näyttelijäntyön lehtorina 1990–1992 ja palasi Yleisradioon vuosiksi 1992–2002. Sen jälkeen hän on toiminut freelancerinä.

Yksi ensimmäisiä Kaija Pakarisen rooleja on Sisko Paavonen *[[Lumikit]]-*televisionäytelmässä (1986), jossa seurataan naistentautien yhden huoneen potilaiden elämää vuorokauden ajan. Vuonna 2001 hän ohjasi *Lumikit* Kajaanin kaupunginteatteriin.

Läheisimmiksi teatteritöikseen Pakarinen on maininnut Riku Saastamoisen ohjaukset *Idiootti* ja *Kevään ensimmäinen saalis*, Johanna Freundlichin vuoden 2014 ohjauksen Kati Kaartisen näytelmästä *Nätti tyttö, vähän pehmee*, Heidi Könkään monologin *Sandra* ja Juha Jokelan Kansallisteatterille kirjoittaman ja ohjaaman *Patriarkan* (2012).

Pakarinen on näytellyt myös monissa kotimaisissa elokuvissa. Hän sai vuonna 1988 Jussi-palkinnon parhaasta naispääosasuorituksesta Veikko Aaltosen elokuvassa *[[Tilinteko]]*. Hänellä on ollut pieniä rooleja esimerkiksi Aki Kaurismäen elokuvissa *[[Mies vailla menneisyyttä]]* ja *[[Kauas pilvet karkaavat]]*..

Pakarinen on näytellyt muun muassa televisiosarjoissa *[[Helsingin herra]], [[Kallio (televisiosarja)|Kallio]], [[Taivaan tulet (televisiosarja)|Taivaan tulet]]* ja *[[Kovaa maata]]*.

## Yksityiselämä
Pakarisella on 1980-luvulla syntynyt kehitysvammainen tytär.

## Filmografia

## Lähteet
Varsovan rautatieasema

**Varsovan rautatieasema** tarkoittaa seuraavia rautatieasemia:

* Varsovan keskusasema (), rautatieasema Varsovassa, Puolassa
* Varsovan läntinen asema (), rautatieasema Varsovassa, Puolassa
* Varsovan itäinen asema (), rautatieasema Varsovassa, Puolassa
* Varsovan Vilnan rautatieasema (), rautatieasema Varsovassa, Puolassa
* Varsovan rautatieasema (), rautatieasema Hatsinassa, Venäjällä
* Varsovan rautatieasema (), rautatieasema Pietarissa, Venäjällä.
Dorothy Howell

**Dorothy Howell** (25. helmikuuta 1898 – 12. tammikuuta 1982) oli brittiläinen säveltäjä.

Howell syntyi Birminghamissa. Hän oli paitsi säveltäjä, myös lahjakas pianisti ja sävelsi runsaasti musiikkia soittimelle. Hän sai tunnustusta jo vuonna 1919 sinfonisen runoelmansa *Lamia* ensiesityksellä. 

Howellin kamarimusiikkikappale *Phantasy* pianolle ja viululle voitti vuoden 1921 Cobbett-palkinnon. Hän toimi vuosina 1924–1970 harmonian ja kontrapunktin professorina entisessä opinahjossaan Royal Academy of Musicissa. 

Howellin tuotantoon kuuluvat edellä mainittujen teosten lisäksi muun muassa baletti *Koong Shee* (1923) sekä *Three Divertisements* orkesterille (1940, esitetty vasta 1950). Hän kuoli Malvernissa 83 vuoden iässä.
Bayern

**Bayern** on Baijerin osavaltion saksankielinen nimitys. Bayern voi viitata seuraaviin asioihin:

* Baijeri, osavaltio Saksan liittotasavallassa.
* FC Bayern München, müncheniläinen jalkapallojoukkue.
* Baijerin kuningaskunta, vuosina 1805–1918 toiminut valtio.
* Bayern-luokka, Saksan keisarillisen laivaston viimeinen taistelulaivaluokka, jonka johtoalus oli SMS Bayern
* Bayern (D183), Saksan laivaston ohjushävittäjä
* Bayern (F217), Saksan laivaston fregatti
* von Bayern, sukunimenä:
** Elisabeth Ludovika von Bayern (1801–1873), saksalainen prinsessa ja Preussin kuningatar, kuningas Fredrik Vilhelm IV:n puoliso.
Outi Sillanpää

**Outi Maria Sillanpää** (s. 2. helmikuuta 1976 Noormarkku) on suomalainen kävelijä, joka edustaa seuratasolla Turun Weikkoja.

Sillanpää voitti ensimmäiset SM-mitalinsa 1997, jolloin hän käveli Kalevan kisoissa toiseksi 10 kilometrillä ajalla 48.57 sekä voitti 20 kilometrin kävelyssä SM-hopeaa ajalla 1.47.47. Seuraavana vuonna hän voitti sisäratojen SM-kisoissa 3&nbsp;000 metrin ratakävelyssä SM-hopeaa ja Oulun Kalevan kisoissa 10 kilometrillä SM-kultaa. Saman vuoden 20 kilometrin SM-kisoissa hän oli toinen ajalla 1.46.14. Vuonna 1999 Sillanpää voitti sisäratojen SM-kisoissa hopeaa 3&nbsp;000 metrin ratakävelyssä ajalla 13.57,29. Hän voitti samana vuonna Suomen-mestaruudet sekä Kalevan kisojen 10 kilometrillä ajalla 48.47 että 20 kilometrillä ajalla 1.38.53. Seuraavana vuonna hän uusi sekä sisäratojen SM-hopeansa että 20 kilometrin SM-kultansa ja oli toinen Kalevan kisojen 10 kilometrillä.

Sillanpää sijoittui vuonna 2001 sekä sisäratojen SM-kisojen 3&nbsp;000 metrillä että Kalevan kisojen 10 kilometrillä toiseksi. Saman vuoden 20 kilometrin SM-kisoissa hän voitti ajalla 1.38.37. Seuraavana vuonna hän voitti SM-kultaa sisäratojen SM-kisojen 3&nbsp;000 metrillä, Kalevan kisojen 10 kilometrillä ajalla 48.10 ja 20 kilometrillä. Vuonna 2003 hän voitti SM-kultaa sekä sisäratojen 3&nbsp;000 metrillä, Kalevan kisojen 10 kilometrillä että 20 kilometrillä. 2004 hän oli mestari Vaasan Kalevan kisojen 10 kilometrillä sekä 20 kilometrillä. Sillanpää voitti vuonna 2005 jälleen kolme Suomen-mestaruutta: sisäratojen 3&nbsp;000 metrillä ajalla 13.13,92, 20 kilometrillä ajalla 1.37.34 sekä Porin Kalevan kisojen 10 kilometrillä . Hänet valittiin Suomen joukkueeseen Helsingin MM-kisoihin, joissa hän sijoittui 20 kilometrillä kolmanneksikymmenenneksiviidenneksi.

Sillanpää oli 2006 sisäratojen SM-kisoissa mestari ja 20 kilometrin SM-kisoissa toinen. Hän voitti SM-hopeaa samana vuonna myös Jyväskylän Kalevan kisoissa 10 kilometrillä. 2007 hän voitti sisäratojen SM-kultaa 3&nbsp;000 metrin kävelyssä.

## Ennätykset
* 1 500 metrin juoksu: 5.03,97 (1996)
* Seiväshyppy: 210 (1994)
* 3&nbsp;000 metrin ratakävely: 13.30,99 (2002)
* 5&nbsp;000 metrin ratakävely: 23.06,30 (2002)
* 5 kilometrin kävely: 22.58 (1999)
* 10&nbsp;000 metrin ratakävely: 49.52,78 (1997)
* 10 kilometrin kävely: 47.39 (2000)
* 20 kilometrin kävely: 1.37.34 (2005)

## Lähteet
*
Ristisuo

**Ristisuo** voi tarkoittaa seuraavia:

* Ristisuo, asuin- ja teollisuusalue Kempeleessä
* Ristisuo, suo Jyväskylän Korpilahdella.
Kirkonseutu (Kempele)

**Kirkonseutu** on Kempeleen kunnan keskustassa sijaitseva alue. Alueen mäntyjä kasvavalla hiekkaharjulla Kirkonmäellä sijaitsevat Suomen vanhimpiin puukirkkoihin kuuluva vuosina 1688–1691 valmistunut Kempeleen vanha kirkko, Kempeleen vanha hautausmaa eli Kirkonmäen hautausmaa ja vuonna 1993 rakennettu Pyhän Kolminaisuuden kirkko, jotka yhdessä muodostavat yhden Suomen valtakunnallisesti merkittävistä rakennetuista kulttuuriympäristöistä. Vuosina 1966–1980 vanhan kirkon läheisyydessä toimi myös Kempeleen kotiseutumuseo, joka siirtyi vuonna 1980 nykyiselle paikalleen Kirkkotielle, kunnan ostamalle Marttilan tilalle. 

Alueella sijaitsee Kempeleen koulukeskus, jossa sijaitsevat Kirkonkylän koulu ja Kempeleen lukio. Kirkonkylän koulu aloitti toimintansa alkujaan kansakouluna vanhan kirkon lähellä sijaitsevassa Junttilan talossa. Koulukeskuksen läheisyydessä sijaitsevat myös Kempeleen kirjaston omatoimikirjasto Tietotori ja Kempelehalli. 

Kirkonseudun alueen kautta on kulkenut myös aikoinaan Pohjanmaan rantatie ja valtatie 4.  Nykyisen Piriläntien ja Vihiluodonkujan risteyksestä on aikoinaan lähtenyt Vihiluotoon ja siitä edespäin Oulunsaloon johtanut historiallinen maantie, joka tunnetaan *Vihiluodontienä*. Nykyään kyseisen tien osuus koulukeskus-alueen kohdalta muutettiin jalankulun ja pyöräilyn väyläksi vuonna 2012 sekä tieosuus Koulutien risteyksestä Alakylän suuntaan seututien 816:n risteykseen asti moottoriajoneuvoilta kielletyksi tieksi. Tämä ei kuitenkaan koske tieosuuden varrella olevia kotitalouksia ja niitä moottoriajoneuvojen kuljettajia, jotka ajavat näiden kotitalouksien asuintonteille. Seututien 816:n risteyksestä jatkuva *Vihiluodontie* on merkitty moottoriajoneuvoilta kiellettynä läpikulkutienä Lentokentäntielle. 

Alueella sijaitsee Kirkonseudulla aloitettiin vuonna 2022 rakentamaan uutta Tähkälä-nimistä asuinaluetta. Alustavan suunnitelman mukaan rakennustyöt olisivat valmiina kokonaan vuonna 2026.  

## Kuvia

Oulunsalon tienristeys Kempeleessä 16.6.1940.jpg|Valtatie 4:n ja Oulunsaloon johtavan maantien risteys Kempeleen vanhan kirkon läheisyydessä vuonna 1940, Kuvassa näkyvä valtatie 4:n tieyhteys on nykyisin Piriläntietä.
Kirkonkylän koulu Kempele B rakennus 2 25102020.jpg|Kempeleen koulukeskukseen kuuluva Kirkonkylän koulu sijaitsee Kirkonseudulla. 
Kempelehalli Kempele 2013.jpg|Kempelehalli vuonna 2013.


## Lähteet
Ahmed II

**Ahmed II** () (osmaniturkiksi: سليمان ثانىاحمد ثانى) oli Osmanien valtakunnan sulttaani vuosina 1691–1695. Hän oli kahden edellisen sulttaanin Mehmed IV:n ja Osman II:n nuorempi veli, ja heidän edeltäjänsä Ibrahim I:n poika.

Samoin kuin edellisillä hallituskausilla, käytännön valta pysyi suurvisiirien käsissä. Suleimanin merkittävin hallintotoimi oli Mustafa Köprülün nimittäminen suurvisiiriksi. Vain pari viikkoa Köprülün nimityksen jälkeen osmanit kokivat raskaan tappion Slankamenin taistelussa, ja joutuivat luopumaan Unkarista. Ahmedin nelivuotisella hallituskaudella tappio ja katastrofi seurasi toistaan. Hän kuoli huolten ja sairauksien murtamana neljä vuotta veljensä jälkeen.